nahid-hub/BLUGE-bengali-wikipedia-section-title-prediction huggingface dataset:
২১ ডিসেম্বর, সাধারণ পরিষদে ১২৮-৯ ভোট পড়ে এবং ৩৫ টি দেশ ভোটদানে বিরত থাকে; মার্কিন যুক্তরাষ্ট্রের সিদ্ধান্তকে নিন্দা করে এবং জেরুসালেমে কূটনৈতিক কার্যালয় স্থাপন থেকে বিরত থাকার জন্য অন্যান্য রাজ্যকে নির্দেশ দেয়। মার্কিন যুক্তরাষ্ট্রের ন্যাটোর সহযোগীদের মধ্যে কেউই সমস্যা সমাধানের বিরোধিতা করেনি, যাতে ২৯ টির মধ্যে ২৫ টি ভোট পড়ে।

সঠিক অনুচ্ছেদ শিরোনাম কোনটি?
titleA. মুসলিম বিশ্ব
titleB. জেরুসালেম ভিত্তিক খ্রিষ্টান গির্জাসমূহ
titleC. অন্যান্য রাষ্ট্র
titleD. সাধারণ পরিষদ
উত্তর: titleD
ড. হোসনে আরা বেগম (পূর্ব নাম আ. সামাদ) এর বাবার বাড়ি বগুড়া জেলার মহাস্থানগড়ের পাশে ঠেঙ্গামারা গ্রামে। তিনি ১৯৫৩ সালের ডিসেম্বরে নানাবাড়ি বগুড়ার মহিষগোপাল গ্রামে জন্মগ্রহণ করেন। ২৩ বছর বয়সের পুরুষজীবনে দুরারোগ্য রোগের মুখোমুখি হন। ঢাকার চিকিৎসকরা যখন জীবনের আশা ছেড়ে দিয়েছেন, তখন রাজশাহী মেডিকেলের চিকিৎসকরা তার শরীরের অভ্যন্তরে আবিষ্কার করলেন লিঙ্গ পরিবর্তনের আভাস। আব্দুস সামাদের শরীরের গোপনে বাসা বাঁধা টিউমার সারাতে গিয়ে চিকিৎসকেরা পেলেন নারীজীবনের আয়োজন। নিজের অনিচ্ছা সত্ত্বেও চিকিৎসক, শিক্ষক, বন্ধুস্বজনদের পীড়াপীড়িতে লিঙ্গ পরিবর্তন করেন। জটিল অস্ত্রোপচার শেষে ১৯৭৫ সালের ডিসেম্বরেই পুরুষ আব্দুস সামাদ রূপান্তরিত হন নারী হোসনে আরা বেগমে। একসময়ের পুরুষ বন্ধু অধ্যাপক আনসার আলী হাত বাড়িয়ে দেন নতুন জীবনে। বন্ধুকেই স্বামীরূপে গ্রহণ করে শুরু হয় হোসনে-আরার নতুন জীবন।

সঠিক অনুচ্ছেদ শিরোনাম কোনটি?
titleA. কৃষি কাজ
titleB. ব্যক্তিগত জীবন
titleC. পুরস্কার ও সম্মাননা
titleD. শিক্ষকতা
উত্তর: titleB
তিনি জাপান-বন্ধু ভারতীয় বলে খ্যাতি অর্জন করেন। রাধাবিনোদ পালকে সম্মানসূচক ডিলিট ডিগ্রি প্রদান করা হয় নিহোন বিশ্ববিদ্যালয়ের তরফে ১৯৬৬ সাল। জাপান সম্রাট হিরোহিতোর কাছ থেকে জাপানের সর্বোচ্চ সম্মানীয় পদক ‘কোক্কা কুনশোও’ গ্রহণ করেছিলেন। জাপানের রাজধানী টোকিও তে তার নামে রাস্তা রয়েছে। কিয়োটো শহরে তার নামে রয়েছে জাদুঘর, রাস্তার নামকরণ ও স্ট্যাচু। টোকিও ট্রায়াল টেলিসিরিয়ালটি দ্বিতীয় বিশ্বযুদ্ধের যুদ্ধাপরাধীদের ট্রায়াল নিয়ে নির্মিত হলে তার চরিত্রে অভিনয় করেন ভারতীয় অভিনেতা ইরফান খান।

সঠিক অনুচ্ছেদ শিরোনাম কোনটি?
titleA. কৃতিত্ব
titleB. মৃত্যু
titleC. সম্মান
titleD. প্রাথমিক জীবন
উত্তর: titleC
টেলিভিশনে অভিনয়ের মাধ্যমে উইন্সলেট তার পেশাজীবন শুরু করেন। তার শুরুটা ছিলো ১৯৯১ সালে, বিবিসি-তে শিশুদের বৈজ্ঞানিক কল্পকাহিনীর ধারাবাহিক "ডার্ক সিজন"-এ সহঅভিনেত্রী হিসেবে। এরই ধারাবাহিকতায় ১৯৯২ সালে তাকে দেখা যায় "অ্যাঙ্গলো-স্যাক্সন অ্যাটিটিউডস" চলচ্চিত্রে, যা টেলিভিশনে সম্প্রচারের জন্য নির্মিত হয়েছিলো। এছাড়া তিনি ১৯৯৩-এ চিকিৎসা বিষয়ক নাটক "ক্যাজ্যুয়্যালিটি"র একটি পর্বেও অভিনয় করেছিলেন। আর এ সব কাজই ছিলো বিবিসি’র জন্য।

সঠিক অনুচ্ছেদ শিরোনাম কোনটি?
titleA. ২০০১-২০০৬
titleB. প্রাথমিক কাজ
titleC. প্রাথমিক জীবন
titleD. বহিঃসংযোগ
উত্তর: titleB
এই প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়। বর্তমানে গণপ্রজাতন্ত্রী বাংলাদেশ সরকারের বাণিজ্য মন্ত্রণালয়টি এ সংস্থার প্রশাসনের দায়িত্বে নিয়োজিত। বাংলাদেশে হিসাববিজ্ঞান পেশার গুনগত মান, পেশাগত নৈতিকতা, উন্নয়ন, প্রশিক্ষন, প্রসার ও রক্ষনাবেক্ষনে প্রতিষ্ঠানটি দীর্ঘ চল্লিশ বছর ধরে কাজ করে আসছে।

সঠিক অনুচ্ছেদ শিরোনাম কোনটি?
titleA. সদস্যপদ ও বিভিন্ন চুক্তি স্বাক্ষর সংক্রান্ত তথ্যাদি
titleB. প্রতিষ্ঠা ও প্রশাসনিক মন্ত্রণালয়
titleC. আঞ্চলিক কার্যালয়সমূহ
titleD. লক্ষ্য ও উদ্দেশ্য
উত্তর: titleB
উত্তর সিকিমের অধিকাংশ অঞ্চলে পর্যটকদের যাতায়াত নিয়ন্ত্রিত। এই সব অঞ্চল দেখতে হলে পর্যটকদের বিশেষ অনুমতি নিতে হয়। এই জেলায় যে অংশটি গণচীনের সীমান্তবর্তী, সেই অঞ্চলটিতে ভারতীয় সেনাবাহিনী সবসময় প্রহরী রাখে। যদিও প্রাকৃতিক সৌন্দর্যের জন্য অনেক পর্যটকই এখানে আসেন। আবার অনিয়ন্ত্রিত পর্যটন জেলার কোনো কোনো অংশের জৈবব্যবস্থা সংরক্ষণে বাধাও হয়ে দাঁড়াচ্ছে।

সঠিক অনুচ্ছেদ শিরোনাম কোনটি?
titleA. পর্যটন
titleB. পরিবহণ
titleC. উদ্ভিদ ও প্রাণী
titleD. প্রশাসনিক বিভাগ
উত্তর: titleA
ডক্টরেট অর্জনের পর গেরার্ডুস হুফ্ট ফেলোশীপ নিয়ে জেনেভার সার্নে যান। সেখানে তিনি ভেল্টমানের সঙ্গে ইয়াং-মিলস তত্ত্বগুলির জন্য তাদের পদ্ধতিসমূহে আরও পরিমার্জন করেন। এই সময়ে সবল মিথষ্ক্রিয়াকে ভরহীন ইয়াং-মিলস তত্ত্ব হিসাবে বর্ণনা করার সম্ভাবনা নিয়ে হুফ্টের মনে আগ্রহ জন্মায় যেতে পারে। এভাবে তিনি নিজের আবিষ্কৃত স্বাভাবিকীকরণ পদ্ধতি ব্যবহার করে সবল মিথষ্ক্রিয়ার বিস্তারিত পরিমাপ ও পর্যবেক্ষণ করতে চেয়েছিলেন।

টি হুফ্টের গণনা অনুসারে, এই ধরনের তত্ত্বের স্কেলিং বৈশিষ্ট্য (অ্যাসিম্পটোটিক স্বাধীনতা), গভীর অনমনীয় বিক্ষেপণ পরীক্ষণের উপযুক্ত মাত্রার হওয়া উচিত ছিল। এই ধারণা ছিল ইয়ং-মিলস তত্ত্বের তৎকালীন প্রচলিত ধারণার বিপরীতমুখী, যেখানে ধরে নেয়া হত যে মহাকর্ষ এবং তড়িচ্চুম্বকীয়তার মত ইয়ং-মিলস ক্ষেত্রের তীব্রতা পারস্পরিক-ক্রিয়াশীল কণাগুলির মধ্যে ক্রমবর্ধমান দূরত্বের সাথে হ্রাস হওয়া উচিত। এই প্রচলিত ধারণা দূরত্ব সাপেক্ষে গভীর অনমনীয় বিক্ষেপণের ফলাফল ব্যাখ্যা করতে অক্ষম ছিল, যেখানে টি হুফ্টের গণনা তা ব্যাখ্যা করতে পারত।

১৯৭২ সালে মার্সেই শহরে একটি ছোট সম্মেলনে হুফ্ট তার এই তত্ত্বের কথা উল্লেখ করলে কুর্ট সাইমানজিক তাকে তার ফলাফল প্রকাশ করার আহবান জানান, তবে হুফ্ট প্রকাশ করেননি। পরে ১৯৭৩ সালে এইচ ডেভিড পলিতজার, ডেভিড জোনাথন গ্রস এবং ফ্রাঙ্ক অ্যান্থনি উইলজেক গবেষকবর্গ অনুরূপ ফলাফল পুনরাবিষ্কার করে প্রকাশ করেন, যার জন্য তারা ২০০৪ সালে পদার্থ বিজ্ঞানে নোবেল পুরস্কার লাভ করেন।

১৯৭৪ সালে গেরার্ড হুফ্ট ইউট্রেখ্ট-এ ফিরে যান, এবং সেখানকার সহকারী অধ্যাপকের দায়িত্ব নেন। ১৯৭৬ সালে স্ট্যানফোর্ডে অতিথি পদে এবং হার্ভার্ডের স্থায়ী মরিস লোয়েব প্রভাষক পদে তাকে আমন্ত্রণ জানানো হয়। এসময় বোস্টনে তার বড় মেয়ে সাস্কিয়া আনা জন্মগ্রহণ করে, এবং ১৯৭৮ সালে ইউট্রেখ্ট-এ ফিরে আসার পর তার দ্বিতীয় মেয়ে এলেন মার্গা জন্মগ্রহণ করে। এবার ইউট্রেখ্ট-এ তাকে পূর্ণ প্রফেসরের পদে আসীন করা হয়। ১৯৮৭-৮৮ একাডেমিক বর্ষে হুফ্ট, হাওয়ার্ড জর্জি, রবার্ট জাফে এবং আরও কয়েকজন বিজ্ঞানী বোস্টন বিশ্ববিদ্যালয়ের পদার্থবিজ্ঞান বিভাগে বিশ্রামমূলক ছুটি কাটাতে যান, যার ব্যবস্থা করেছিলেন এই বিভাগের নতুন চেয়ারম্যান লরেন্স সুলাক।

২০০৭ সালে হুফ্ট "ফাউন্ডেশনস অফ ফিজিক্স" জার্নালের প্রধান সম্পাদক হিসাবে নিযুক্ত হন, এবং এসময় তিনি ইসিই তত্ত্বের বিতর্ক থেকে জার্নালটিকে মুক্ত করতে সচেষ্ট ছিলেন। ২০১৬ পর্যন্ত হুফ্ট এই পদে অধিষ্ঠিত ছিলেন।

২০১১ সালের ১ জুলাই গেরার্ডুস হুফ্ট ইউট্রেখ্ট বিশ্ববিদ্যালয়ের বিশিষ্ট অধ্যাপক হিসাবে নিযুক্ত হন।

সঠিক অনুচ্ছেদ শিরোনাম কোনটি?
titleA. সম্মাননা
titleB. পেশাগত জীবন
titleC. কোয়ান্টাম মাধ্যাকর্ষণ এবং কৃষ্ণগহ্বর
titleD. জীবনী
উত্তর: titleB
কাজী আফসারউদ্দীন আহমেদ কলকাতায় সাংবাদিক হিসেবে কাজ শুরু করেন। ১৯৪১ থেকে ১৯৪৬ সাল পর্যন্ত মৃত্তিকা  নামে একটি দ্বিমাসিক সাহিত্যপত্র সম্পাদনা করেন। ১৯৪৩ সাল থেকে ১৯৪৪ সাল পর্যন্ত তিনি মাসিক সওগাত ও সাপ্তাহিক দেশের কথা পত্রিকার সঙ্গে জড়িত ছিলেন। ১৯৪৫সাল থেকে ১৯৪৭ সাল পর্যন্ত তিনি মাসিক মোহাম্মদীর ভারপ্রাপ্ত সম্পাদক ছিলেন।

আফসারউদ্দীন আহমদ ভারত বিভাজনের ১৯৪৭ সালে ঢাকায় ফিরে আসেন এবং তার সম্পাদনায় দৈনিক সংবাদপত্র জিন্দেগী প্রকাশ করেন। তিনি দৈনিক ইনসাফ পত্রিকার ভারপ্রাপ্ত সম্পাদক ছিলেন। ১৯৫১ সালে সরকারের তথ্য বিভাগে সিনিয়র সাব-এডিটর পদে যোগ দেন। ওই সময় থেকে ১৯৭২ সাল পর্যন্ত তিনি তথ্য বিভাগ থেকে প্রকাশিত বাংলা সাপ্তাহিক পাক সমাচার এবং শিশু কিশোর সাময়িকী নবারুণ পত্রিকার সম্পাদক ছিলেন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. পুরস্কার
titleC. কর্মজীবন
titleD. বহিঃসংযোগ
উত্তর: titleC
ব্রহ্মর্ষি বিশ্বামিত্র ধনুর্বেদ সংকলন করে মানবসমাজে প্রচার করেন। রাক্ষসদিগের উপদ্রব নিবারণকল্পে বিশ্বামিত্র বিষ্ণু’র ৭ম অবতার হিসেবে রাম-লক্ষ্মণকে নিজের আশ্রমে নিয়ে যান এবং পথে তাদেরকে বলা ও অতিবলা মন্ত্র দান করেন। তারপর রাম তাড়কা, মরীচা ও সুবহুকে বধ করে ঋষিপ্রবরের যজ্ঞ নির্বিঘ্ন করলে বিশ্বামিত্র দুই ভাইকে নিয়ে মিথিলা অভিমুখে যাত্রা করেন এবং পথে গৌতম ঋষির আশ্রমে উপস্থিত হয়ে রামের সাহায্যে অহল্যার শাপ বিমোচন করান। পরে তারই সহায়তায় মিথিলায় স্বয়ংবর সভায় গেলে রাজকুমারী সীতা রামের গলায় মালা পড়ান ও সেখানেই বিবাহকার্য সম্পাদিত হয়।

সঠিক অনুচ্ছেদ শিরোনাম কোনটি?
titleA. তপস্যায় মনোনিবেশ
titleB. মেনকা’র সাথে সহবাস ও শকুন্তলা’র জন্ম
titleC. রাম-লক্ষ্মণকে নিয়ে মিথিলায় গমন
titleD. রাজ্য শাসন
উত্তর: titleC
শৈশবে কুন্ডি পরগনার অধীন উচ্চবিদ্যালয়ে লেখাপড়া করেছেন। মাইনর পাস করতে পেরেছিলেন। তার পিতা কিনু মোহাম্মদ মাত্র ৪৩ বছর বয়সে পৃথিবী ছেড়ে চলে গেলে মাইনর অধ্যয়নরত অবস্থায় সংসারের দায়-দায়িত্ব চাল আসে তার কাঁধে। কমরেড ছয়ের উদ্দিন আহমেদ তার শৈশবে খুব কাছ থেকে দেখেছেন নিরীহ প্রজাদের ওপর জমিদারদের অত্যাচার। শ্রেণী-বৈষম্য তাকে বেশ মর্মাহত করেছিল। আর তাই তো শৈশবে তৎকালীন সমাজের সুইপারের সন্তানরাও তার বন্ধুর তালিকায় স্থান পেয়েছিল। ধর্ম-বর্ণ শ্রেণীনির্বিশেষে সবার সঙ্গে মিশতেন তিনি। কৈশোরে পদার্পণ করে তিনি যখন বুঝলেন তার পিতা মহাজনী প্রথায় সুদের কারবার করেন। সুদের টাকা পরিশোধ করতে অসহায় কৃষকরা তার পিতার হাতে নানাভাবে হয়রানির শিকার হচ্ছেন। তখন তিনি হয়রানির শিকার কৃষকদের প নিয়ে পিতা কিনু মোহাম্মদের অনৈতিক সুদের ব্যবসার প্রতিবাদ করেন। সে প্রতিবাদের ফল হিসেবে তার পিতা সুদের ব্যবসা ছেড়ে দিলে তিনি অনুপ্রাণিত হন। সেই থেকেই তার মনে বিপ্লবী চেতনার বিকাশ। যার ইতিবাচক ফল প্রত্যন্ত পল্লীর কিশোর ছয়ের উদ্দিনকে আজকের অবস্থানে এনেছিল। ছোটবেলায় মাকে হারিয়ে সৎ মায়ের অত্যাচারের শিকার হন। পিতাকে হারান অল্প বয়সে। যে কারণে মোটেও সুখকর ছিল না তার শৈশব।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. রাজনৈতিক জীবন
titleC. মুক্তিযুদ্ধে যোগদান
titleD. মূল্যায়নে অবহেলা
উত্তর: titleA
রবার্টস অক্সফোর্ডে ১৯৪৩ সালে স্নাতক এবং ১৯৪৭ সালে স্নাতক হন দ্বিতীয়-শ্রেণীর অনার্স সহ, চার বছরের রসায়ন স্নাতকের স্নাতকের ডিগ্রী, ডোরথি হডকিনের তত্ত্বাবধানে এক্স-রে স্ফটিকোগ্রাফিতে বিশেষজ্ঞ। তার গবেষণায় এন্টিবায়োটিক গ্র্যামিসিডিনের গঠন ছিল। থ্যাচার নিজে রসায়ন অধ্যয়ন করার জন্য নিজেকে সম্পূর্ণরূপে উৎসর্গ করেননি কারণ তিনি অল্প সময়ের জন্য রসায়নবিদ ছিলেন। বিষয় নিয়ে কাজ করার সময়ও, তিনি আইন ও রাজনীতির দিকে ইতিমধ্যেই ভাবছেন। তিনি প্রথম নারী হবার চেয়ে বিজ্ঞান ডিগ্রি নিয়ে প্রথম প্রধানমন্ত্রী হওয়ায় উদ্বেগ প্রকাশ করেছিলেন, এবং প্রধানমন্ত্রী হিসেবে একজন নারী কলেজ হিসেবে সোমবারি সংরক্ষণের চেষ্টা করেছিলেন।

অক্সফোর্ডে তার সময়কালে, তিনি তার বিচ্ছিন্ন এবং গুরুতর মনোভাবের জন্য সুপরিচিত ছিলেন। তার প্রথম প্রেমিক, টনি ব্রায় (১৯২৬-২০১৪), তিনি স্মরণ করেছিলেন যে তিনি "খুব চিন্তাশীল এবং খুব ভাল কথোপকথনবাদী ছিলেন। সম্ভবত এটি আমাকে আগ্রহী করে। তিনি সাধারণ বিষয়গুলিতে ভাল ছিলেন।" একটি মেয়ে হিসাবে রাজনীতির জন্য তার উত্সাহ তাকে "অস্বাভাবিক" বলে মনে করে।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন এবং শিক্ষা
titleC. অক্সফোর্ড: ১৯৪৩-১৯৪৭
titleD. কর্মজীবন
উত্তর: titleC
সিন্ধু সভ্যতায় তন্দুরি চিকেনের মতো খাবারের অস্তিত্ব থাকতেও পারে। বিশিষ্ট প্রত্নতত্ত্ববিদ ও ডেকান কলেজের অধ্যাপক বসন্ত শিন্দের মতে, খ্রিস্টপূর্ব ৩০০০ অব্দে সিন্ধু সভ্যতায় তন্দুরি চিকেনের মতো একটি খাবারের সন্ধান পাওয়া যায়। তার দল সিন্ধু অঞ্চলে পাঞ্জাব প্রদেশে ব্যবহৃত তন্দুরের অনুরূপ উনুনের সন্ধান পায়। এছাড়া মাটি খুঁড়ে মুরগির পোড়া হাড়ের অবশেষও পাওয়া গেছে। সুশ্রুত সংহিতায় রাই গুঁড়া ও সুগন্ধি মশলা দিয়ে মাখিয়ে উনুনে মাংস রান্নার কথা উল্লেখ আছে। আহমেদ (২০১৪)-এর মতে, সিন্ধু সভ্যতার উনুনগুলো হয়তো আধুনিক পাঞ্জাবের তন্দুরগুলোর মতোই জ্বালানো হতো।

তন্দুরি চিকেন খাবারটি ভারত বিভাগের আগেই পাঞ্জাবে জন্মলাভ করে। চল্লিশের দশকের শেষদিকে, পাঞ্জাবি হিন্দু সম্প্রদায়ের কুন্দন লাল যোগী, ঠাকুর দাস ও কুন্দন লাল গুজরাল এবং মতিমহল নামের একটি রেস্টুরেন্টের মালিকগণ পেশওয়া এর মতিমহলে তন্দুরি চিকেন খাবারটিকে জনপ্রিয় করে তোলেন। মোখা সিং ব্রিটিশ ভারত এর পেশওয়া (যা বর্তমানে পাকিস্তানের অংশ)-তে মতিমহল রেস্টুরেন্টটি প্রতিষ্ঠা করেছিলেন।

মার্কিন যুক্তরাষ্ট্রে ষাটের দশকের শেষভাগে তন্দুরি চিকেন খাবারের মেন্যুতে জায়গা করে নেয়। ১৯৬২ সালে জ্যাকুলিন কেনেডি রোম থেকে বোম্বেতে বিমান যাত্রার পথে "তন্দুরি চিকেন" খেয়েছিলেন বলে জানা যায়। ১৯৬৩ সালে লস অ্যাঞ্জেলস টাইমস পত্রিকায় তন্দুরি চিকেনের একটি রেসিপি প্রকাশিত হয়, যার শিরোনাম ছিল "যেসব অতিথি আপ্যায়নকারীরা পার্টি ডিনারে নতুন আইটেম পরিবেশনের আইডিয়া খুঁজছেন"। একই পত্রিকায় ১৯৬৪ সালে একই ধরনের আরেকটি রেসিপি প্রকাশিত হয়।
সঠিক অনুচ্ছেদ শিরোনাম কোনটি?
titleA. প্রস্তুতি
titleB. বিভিন্নতা
titleC. পরিবেশন প্রণালী
titleD. উৎপত্তি
উত্তর: titleD
"টয় স্টোরি ৩" উত্তর আমেরিকায় $৪১৫ মিলিয়ন এবং অন্যান্য দেশে $৬৫২ মিলিয়ন আয় করে এবং বিশ্বব্যাপী মোট $১.০৬৭ বিলিয়ন আয় করে, যা আগের দুই কিস্তির মোট আয়ের চেয়েও বেশি। প্রথম সপ্তাহে ছবিটি ৳১৪৫.৩ মিলিয়ন আয় করে বিশ্বব্যাপী বক্স অফিসে শীর্ষে অবস্থান করে। ২০১০ সালের ২৭ আগস্ট ছবিটি মুক্তির ৭১তম দিনে $১ মিলিয়ন আয় করে এবং ২০১০ সালে "অ্যালিস ইন ওয়ান্ডারল্যান্ডের" পর ডিজনি পরিবেশিত দ্বিতীয় চলচ্চিত্র এবং প্রথম অ্যানিমেটেড চলচ্চিত্র হিসেবে এই কীর্তি গড়ে।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. বক্স অফিস
titleC. মূল্যায়ন
titleD. সমালোচকদের প্রতিক্রিয়া
উত্তর: titleB
ভবানন্দ নদিয়ার কৃষ্ণগঞ্জ থানার মাটিয়ারিতে নদিয়ারাজের রাজধানী স্থাপন করেছিলেন। পরবর্তীতে রাঘবপুত্র নদিয়ারাজ রুদ্র রায় তাঁর তৎকালীন নদিয়া রাজ্যের মধ্যবর্তী স্থানে নবদ্বীপ ও শান্তিপুরের নিকট জনপদ 'রেউই ' গ্রামে রাজধানী স্থানান্তরিত করেন। রেউই-তে সেসময় অনেক গোপবসতি ছিল এবং তাদের আরাধ্য দেবতা ছিলেন ভগবান কৃষ্ণ।
একারণে, রুদ্র রায় রেউই-এর নাম রাখেন কৃষ্ণনগর।

রাজা রুদ্র রায় অনেক জনহিতকর কাজ করেছিলেন; দিল্লির সম্রাট ঔরঙ্গজেব তাঁর প্রতি সন্তুষ্ট হয়ে তাঁকে কয়েকটি পরগনা দান করেন। রুদ্র রায় বাদশা আলমগীরের কাছ থেকে গয়েশপুর, হোসেনপুর, বাগমারী প্রভৃতি বড় পরগনার জমিদারি পান এবং কৃষ্ণনগরের রাজভবনের ওপর 'কাঙরা' (যা সেসময় উচ্চ রাজকীয় সম্মানের প্রতিভূ ছিল) নির্মাণের অনুমতি পান। 
তিনি প্রথম স্থপতিদের এনে কৃষ্ণনগর রাজবাড়ির কাছারি, কেল্লা, পূজোর দালান, নাচঘর, চক, নহবৎখানা প্রভৃতি নির্মাণ করান। 
মাটিয়ারিতে রুদ্রের পিতা রাঘব রায় পুত্রের নামে 'রুদ্রেশ্বর শিবমন্দির' স্থাপন করিয়েছিলেন।

সঠিক অনুচ্ছেদ শিরোনাম কোনটি?
titleA. নবদ্বীপ রাজবংশ নামকরণের কারণ
titleB. রুদ্র রায়
titleC. ভবানন্দ
titleD. কৃষ্ণচন্দ্র রায়
উত্তর: titleB
সমাজের মার্কসবাদী অর্থনৈতিক ভিত্তি এবং উপরিকাঠামো মডেলে ‘ভিত্তি’ দ্বারা উৎপাদনের সম্পর্ক এবং উৎপাদনের উপায়গুলি নির্দেশ করে, এবং ‘উপরিকাঠামো’ দ্বারা প্রভাবশালী ভাবাদর্শ (ধর্মীয়, আইনগত, রাজনৈতিক ব্যবস্থা) উল্লেখ করে। উৎপাদনের অর্থনৈতিক ভিত্তি একটি সমাজের রাজনৈতিক উপরিকাঠামো নির্ধারণ করে।

শাসকশ্রেণীর-আগ্রহ উপরিকাঠামো এবং ভাবাদর্শের প্রকৃতি নির্ধারণ করে— কর্মকাণ্ডসমূহ সম্ভবপর হয় কারণ শাসকশ্রেণী উত্পাদনের মাধ্যম নিয়ন্ত্রণ করে থাকে। উদাহরণস্বরূপ, উৎপাদনের একটি সামন্ত্রতান্ত্রিক প্রক্রিয়ায়, ধর্মীয় ভাবাদর্শ হচ্ছে উপরিকাঠামোর সবচেয়ে বিশিষ্ট দৃষ্টিভঙ্গি, মার্কসবাদী ও উপরিকাঠামোর অর্থনৈতিক বেস. যখন পুঁজিবাদী গঠনে, ভাবাদর্শসমূহ যেমন উদারনীতি এবং সামাজিক গণতন্ত্র কর্তৃত্ব করে। সুতরাং একটি সমাজের সততা প্রতিপাদনে ভাবাদর্শের গুরুত্ব অসীম; এটা রাজনৈতিকভাবে ভ্রান্ত চেতনার মাধ্যমে সমাজের বিচ্ছিন্ন দলসমূহকে বিভ্রান্ত করে।

কিছু ব্যাখ্যা উপস্থাপন করা হয়েছে। গোর্গি লুকাস শাসকশ্রেণীর শ্রেণী-চেতনার একটি অভিক্ষেপ হিসেবে ভাবাদর্শকে পেশ করেন। আন্তোনিও গ্র্যামস্কি সাংস্কৃতিক কর্তৃত্ব ব্যবহার করে ব্যাখ্যা দেন কেন শ্রমিকশ্রেণীর তাদের কি এমন বৃহৎ স্বার্থে একটি ভ্রান্ত ভাবাদর্শের ধারণা থাকে। মার্কস যুক্তি দেখান যে, "যেসব শ্রেণীর তাদের নিষ্পত্তির জন্য বস্তুগত উৎপাদনের মাধ্যম রয়েছে, মানসিক উৎপাদনের ব্যাপারেও তাদের একই সময়ে নিয়ন্ত্রণ রয়েছে।"

মার্কসবাদী বর্ণনায় "ভাবাদর্শ সামাজিক প্রজননের একটি উপকরণ স্বরূপ" যা সমাজবিজ্ঞান জ্ঞানে ধারণাগতভাবে গুরুত্বপূর্ণ, যেমন- কার্ল ম্যানহেম, ড্যানিয়েল বেল এবং জুরগেন হ্যাবারমাস প্রমুখের ধারণা। তাছাড়া, ম্যানহেম, সমাজবিজ্ঞানী পিয়েরে বরডিও দ্বারা বিকশিত একটি ধারণা, সকল ভাবাদর্শ(মার্কসবাদ সহ) সামাজিক জীবন থেকে প্রসূত, এটাকে গ্রহণ করে "মোট" কিন্তু "বিশেষ" ভাবাদর্শ মার্কসবাদী ধারণা থেকে একটি "সাধারণ" এবং "মোট" ভাবাদর্শগত ধারণা বলে অগ্রসর এবং বিকশিত করেন। স্লাভোয় জিজেক এবং আগেকার ফ্রাংকফুর্ট স্কুল ভাবাদর্শের ‘সাধারণ তত্ত্ব’ থেকে একটি মনঃসমীক্ষার অন্তর্দৃষ্টি দিয়ে বলে যে ভাবাদর্শ শুধুমাত্র সচেতন ধারনা অন্তর্ভুক্ত করেনা, অচেতন ধারনাও অন্তর্ভুক্ত করে থাকে।

সঠিক অনুচ্ছেদ শিরোনাম কোনটি?
titleA. মার্কসবাদী দৃষ্টিভঙ্গি
titleB. ভাবাদর্শ এবং প্রেক্ষাপট তত্ত্ব
titleC. মনস্তাত্ত্বিক গবেষণা
titleD. সরকারি ভাবাদর্শ
উত্তর: titleA
ডিসেম্বর, ২০১১ সালে জাতিসংঘের সাধারণ অধিবেশনে ১১ই অক্টোবর কে আন্তর্জাতিক কন্যা শিশু দিবস হিসেবে ঘোষণা করা হয়। ১১ই অক্টোবর, ২০১২ সালে সর্বপ্রথম আন্তর্জাতিক কন্যা শিশু দিবস পালন করা হয়, যার মুল প্রতিপাদ্য ছিল বাল্যবিবাহ নির্মূল করা।

২০১৩ সালে প্রথম জাতিসংঘ মানবাধিকার সভায় বাল্যবিবাহ ও জোরপূর্বক বিয়ের বিরুদ্ধে নীতিমালা নির্ধারণ করা হয়। এতে বলা হয়, বাল্যবিবাহ হল মানবাধিকার লঙ্ঘন এবং এই প্রথা বন্ধ করার ব্যাপারে সংকল্প ব্যক্ত করা হয়।

২০১৪ সালে জাতিসংঘের নারীর অবস্থান শীর্ষক কমিশনে এক দলিল পেশ করা হয় যেখানে অন্যান্য বিষয়ের পাশাপাশি বাল্যবিবাহ দূর করার ব্যাপারে ঐক্যমত ঘোষণা করা হয়।

বিশ্ব স্বাস্থ্য সংস্থার পরামর্শ অনুযায়ী, বাল্যবিবাহ রোধে প্রধান উপায় হল নারীদের শিক্ষা অর্জন, বিবাহের ন্যুনতম বয়স সংক্রান্ত আইন কার্যকরণ এবং অভিভাবকদের বাল্যবিবাহের ঝুঁকি সম্পর্কে অবগত করা। বাল্যবিবাহ রোধে বিভিন্ন কর্মসূচী গ্রহণ করা হয়েছে। বিভিন্ন পদক্ষেপের মধ্যে রয়েছে নারীর ক্ষমতায়ন, বাল্যবিবাহের সংশ্লিষ্ট ঝুঁকি সম্পর্কে অভিভাবকদের অবহিত করা, সমাজের দৃষ্টিভঙ্গি বদলানো, নারী শিক্ষা সমর্থন এবং নারীদের ও তাদের পরিবারের অর্থনৈতিক সাহায্য করা।

ভারতে হরিয়ানা রাজ্যের স্থানীয় সরকার এক কর্মসূচী গ্রহণ করে যাতে দরিদ্র পরিবারকে আর্থিক সহায়তা করা হয় যদি তারা তাদের কন্যা সন্তানকে ১৮ বছর পর্যন্ত বিয়ে না দিয়ে স্কুলে পাঠায়। এর ফলে ১৮ বছরের নিচে মেয়েদের বিয়ের হার কমে যায়।

সঠিক অনুচ্ছেদ শিরোনাম কোনটি?
titleA. রাশিয়া
titleB. যৌতুক প্রথা
titleC. এশিয়া এবং ওশেনিয়া
titleD. বাল্যবিবাহ রোধে আন্তর্জাতিক পদক্ষেপ
উত্তর: titleD
হোসেন শাহের শাসনামলে বাংলা সাহিত্য বেশ সমৃদ্ধি লাভ করে। হোসেন শাহের অধীন চট্টগ্রামের গভর্নর পরাগল খানের পৃষ্ঠপোষকতায় কবীন্দ্র পরমেশ্বর তার "পান্ডববিজয়" রচনা করেন। এটি মহাভারতের একটি বাংলা সংস্করণ। একইভাবে পরাগল খানের উত্তরাধিকারী হিসেবে চট্টগ্রামের গভর্নর হওয়া তার পুত্র ছুটি খানের পৃষ্ঠপোষকতায় শ্রীকর নন্দী মহাভারতের আরেকটি সংস্করণ বাংলায় রচনা করেন। কবীন্দ্র পরমেশ্বর তার "পান্ডববিজয়" গ্রন্থে হোসেন শাহকে কলি যুগের কৃষ্ণের অবতার হিসেবে প্রশংসা করেছেন। বিজয় গুপ্ত তার মনসামঙ্গল এসময় রচনা করেন। তিনি হোসেন শাহকে অর্জুনের সাথে তুলনা করেছেন। এতে হোসেন শাহকে নৃপতি-তিলক (তিলক অর্থ রাজার চিহ্ন) ও জগৎ-ভূষণ (বিশ্বের সৌন্দর্য) হিসেবে উল্লেখ করা হয়েছে। হোসেন শাহের একজন কর্মকর্তা যশরাজ খান কিছু সংখ্যক বৈষ্ণব পদ রচনা করেন। তিনিও তার একটি পদে হোসেন শাহের সুনাম করেছেন। হোসেন শাহের আমলে বেশ কিছু উল্লেখযোগ্য ইমারত গড়ে উঠে। ওয়ালি মুহাম্মদ গৌড়ের ছোট সোনা মসজিদ নির্মাণ করেন।

সঠিক অনুচ্ছেদ শিরোনাম কোনটি?
titleA. ধর্মীয় সহিষ্ণুতা
titleB. সাংস্কৃতিক অবদান
titleC. প্রথম জীবন
titleD. উড়িষ্যা অভিযান
উত্তর: titleB
বাইবেলীয় আক্ষরিকবাদ - 
বাহাই শিক্ষাদান - 
বিচারবাদী বুদ্ধিবাদ - 
বিনির্মাণ - 
বিশ্লেষণী দর্শন - 
বৌদ্ধ দর্শন - 
ব্যবসায় নীতিবিদ্যা - বহিঃবাদ – বিশ্বায়নবাদ – ব্যক্তিস্বাতন্ত্র্যবাদ - বহুগামী - বহুত্ববাদ - বিজ্ঞান-দর্শন – বিশুদ্ধ প্রায়োগিক যুক্তি - বিশুদ্ধবাদ – বিশুদ্ধ যুক্তি - ব্যবসায়-দর্শন - বাস্তববাদ – বিয়োগবাদ – বিয়োগাত্মক জড়বাদ - বুদ্ধিবাদ – বৈজ্ঞানিক ক্রমবিকাশ ধারণা –

সঠিক অনুচ্ছেদ শিরোনাম কোনটি?
titleA. ত
titleB. অ
titleC. ম
titleD. ব
উত্তর: titleD
প্রাচীনকালে করিমনগরের কোটিলিঙ্গল ছিল ষোড়শ মহাজনপদের অন্তর্গত অস্মক জনপদের রাজধানী। এই অঞ্চলে প্রাক-সাতবাহন রাজাদের মুদ্রা পাওয়া গিয়েছে। সাতবাহন রাজবংশের প্রতিষ্ঠাতা চিমুখ ও পরবর্তী রাজাদের তাম্রমুদ্রাও এখানে পাওয়া গিয়েছে।

সাতবাহন রাজবংশ (খ্রিস্টপূর্ব ২৩০ অব্দ থেকে ২২০ খ্রিষ্টাব্দ) এই অঞ্চলের প্রধান শক্তিতে পরিণত হয়েছিল। এই রাজবংশের উৎস ছিল গোদাবরী ও কৃষ্ণা নদীর মধ্যবর্তী অঞ্চল। সাতবাহন রাজবংশের পতনের পর বাকাটক, বিষ্ণুকুণ্ডিনা, চালুক্য, রাষ্ট্রকূট ও পশ্চিম চালুক্য রাজবংশ এই অঞ্চল শাসন করেছিল।
সঠিক অনুচ্ছেদ শিরোনাম কোনটি?
titleA. কুতুবশাহি ও নিজাম
titleB. খাদ্যাভ্যাস
titleC. প্রাচীন যুগ
titleD. তেলেঙ্গানা বিদ্রোহ
উত্তর: titleC
অজানা উপাদানগুলি সম্বন্ধে অভিজ্ঞতা লাভ করা এবং সেগুলি সংহত করার একটি উপায় হল বিশ্লেষণ। এটি আসলে আচরণ, উপসর্গ এবং ঘটনার অর্থ অনুসন্ধান করে। অনেকগুলি আবার এই বৃহত্তর আত্ম-জ্ঞানে পৌঁছানোর জন্য রাস্তা। স্বপ্নের বিশ্লেষণ এরমধ্যে সবচেয়ে সাধারণ। শিল্প, কবিতা বা অন্য সৃজনশীলতার অভিব্যক্তির অনুভূতি প্রকাশ করাও এর অন্তর্ভুক্ত হতে পারে।

স্বপ্নের ব্যাখ্যা এবং পৃথককরণের প্রক্রিয়াটির সম্পূর্ণ বিবরণ দেওয়া অত্যন্ত জটিল। যে প্রক্রিয়াটি করে তার জন্য প্রক্রিয়াটি সুনির্দিষ্ট, তাই জটিলতার প্রকৃতি এর মধ্যে নিহিত।

ফ্রয়েডিয়ান মনোবিজ্ঞান বলে যে, অবচেতন অবস্থায় লুকিয়ে থাকা অবদমিত উপাদানগুলি দমিত যৌন প্রবৃত্তি দ্বারা আসে, কিন্তু বিশ্লেষণাত্মক মনোবিজ্ঞানের ব্যাখ্যা আরও সাধারণ। অচেতন পদার্থ সম্পর্কে আগে থেকে ভেবে রাখা কোন অনুমান নেই। জুঙ্গিয়ান বিশ্লেষকদের মতে অবচেতনের কাছে দমিত যৌন প্রবৃত্তি থাকতে পারে তবে এর সঙ্গে তার দমিত আকাঙ্ক্ষা, ভয় ইত্যাদিও থাকতে পারে।

সঠিক অনুচ্ছেদ শিরোনাম কোনটি?
titleA. অবচেতন
titleB. যৌথ অবচেতন
titleC. জুঙ্গ পরবর্তী পন্থাসমূহ
titleD. মনঃসমীক্ষণ
উত্তর: titleD
ব্লু গোল্ড ম্যাকাও দক্ষিণ আমেরিকার আমাজন অরণ্যের ম্যাকাও গোত্রের সর্ববৃহৎ প্রজাতির একটি পাখি। এদের দেহের ঊর্ধ্বাংশের পালকগুলো নীল রঙের। কিন্তু নিম্নাংশের পালক হলুদাকৃতি কিংবা সোনালী বর্ণের। সাধারণতঃ এদের বাসস্থান স্বাদুপানির এলাকায়। কিন্তু অনেক ধরনের ম্যাকাওকে দক্ষিণ আমেরিকার বন্যামুক্ত পরিবেশে কিংবা গাছ-গাছালিতে পূর্ণ বনাঞ্চলে বাস করতে দেখা যায়।

১৯৮০-এর দশকের মাঝামাঝি সময়ে যুক্তরাষ্ট্রের ফ্লোরিডা অঙ্গরাজ্যের মায়ামি-ড্যাড কাউন্টিতে ছোট্ট পরিসরে এদের আবাসস্থল গড়ে উঠেছে।

সঠিক অনুচ্ছেদ শিরোনাম কোনটি?
titleA. নামকরণ
titleB. আবাসস্থল
titleC. প্রজনন
titleD. বিবরণ
উত্তর: titleB
ব্যাটম্যান লড়াই করার কাজে অনেক ধরনের বিশেষায়িত আধুনিক প্রযুক্তির যানবাহন এবং যন্ত্র ব্যবহার করেন, যেগুলো প্রায়ই বাদুড়ের রূপকে ভিত্তি করে তৈরি করা হয়। ব্যাটম্যান ঐতিহাসিক ব্যাটম্যানের অস্ত্রসম্ভার সৃষ্টি করার জন্য কে কৃতিত্ব দেন, যার শুরু হয়েছিল "ডিটেকটিভ কমিকস" #২৯ (জুলাই ১৯৩৯)-এ ইউটিলিটি বেল্ট এবং "ডিটেকটিভ কমিকস" #৩১ ও #৩২ (সেপ্টেম্বর, অক্টোবর ১৯৩৯)-এ প্রথম বাদুড়ভিত্তিক অস্ত্র ও "ব্যাটজাইরো" দিয়ে।

সঠিক অনুচ্ছেদ শিরোনাম কোনটি?
titleA. জিসিপিডি
titleB. অন্যান্য যন্ত্রপাতি
titleC. ব্রোঞ্জ যুগ
titleD. রবিন
উত্তর: titleB
৪ জানুয়ারী ২০১১ সালে ইসলামাবাদের কোশার মার্কেটে পাঞ্জাবের মুখ্যমন্ত্রী সালমান তাসির আততায়ীর হাতে নিহত হন। আততায়ী ছিলেন তারই নিরাপত্তার দায়িত্বে থাকা ২৬ বছর বয়সী মালিক মুমতাজ হুসেইন কাদরী। নওরীনকে সমর্থন করায় এবং ধর্ম অবমাননা নামক আইনের বিরোধিতা  করার জন্য কাদরী এই হত্যাকাণ্ড ঘটিয়েছে। মুমতাজ কাদরীর মৃত্যদণ্ডাদেশ হয় এবং ২৯ ফেব্রুয়ারি ২০১৬ সালে তাকে ফাঁসিকাষ্ঠে ঝুলানো হয়। তাসির প্রকাশ্যেই ধর্ম অবমাননা নামক আইনের সমালোচনা করতেন। তার মৃত্যুর পরদিন তালিবান এবং কিছু ধর্মীয় নেতার হুমকি সত্ত্বেও মুখ্যমন্ত্রীর জানাজায় সহস্রাধিক মানুষ অংশগ্রহণ করেছিলেন, যদিও পাকিস্তানী জনতার একটা উল্লেখযোগ্য অংশ কাদরীর হত্যাকান্ডের প্রশংসায় পঞ্চমুখ হয়েছিলেন এবং কাদরীকে নেতা হিসেবে অভিহিত করেন; মুখ্যমন্ত্রীর হত্যাকান্ডের পর সহস্রাধিক সুন্নী মুসলিম ধর্ম অবমাননামূলক এই আইনের সমর্থনে মিছিল বের করেন। ৫০০ বালের্ভি আলেম নিজ নিজ অনুসারীদের তাসিরের মৃত্যুতে শোক প্রকাশে নিষেধাজ্ঞা জারী করেন। এই দ্বারাই দেশটির জনগণ মৌলবাদীদের মেনে নিচ্ছে বলে শঙ্কা প্রকাশ করা হয়।

কারাগার থেকে জানানো হয়, তাসিরের মৃত্যুসংবাদ শুনার পরপরই নওরীন হাহাকার করে ফেটে পরেন। তিনি বারবার বলতে থাকেন, "মানুষটা এখানে এসেছিল এবং শুধুমাত্র আমার জন্যই তিনি তার জীবন উৎসর্গ করেছেন।" লাহোরের প্রবীন খ্রিস্টান ধর্মযাজক এন্ড্রু নিসারী পরিস্থিতিকে "তীব্র রকমের বিশৃঙ্ক্ষল" বলে ঘোষণা দেন। সাত মাস পরে, তাসিরের ২৮ বছর বয়সী পুত্র শাহবাজ অপহৃত হন। অপহরণের ৫ বছর পরে ৯ মার্চ ২০১৬ সালে শাহবাজকে লাহোরে খুঁজে পাওয়া যায়।

সংখ্যালঘু মন্ত্রণালয়ের মন্ত্রী শাহবাজ ভাট্টির মতানু্যায়ী জুন ২০১০ সালে তিনি প্রথম মৃত্যুর হুমকি পান। সেই হুমকিতে বলা হয়েছিল, তার মাথা কেটে ফেলা হবে, যদি তিনি ধর্ম অবমাননামূলক আইন পরিবর্তনের চেষ্টা করেন। এর প্রতিক্রিয়ায় তিনি প্রতিবেদককে বলেন, "তিনি পাকিস্তানের জনগণের ন্যায় বিচারের প্রতি প্রতিশ্রুতিবদ্ধ" এবং নওরীনের মুক্তির জন্য তিনি মরতেও রাজি। ২ মার্চ ২০১১ সালে, ভাট্টি বন্দুকধারীর গুলিতে নিহত হন। অনুমান করা হয়, ধর্ম অবমাননা মূলক আইনের প্রসঙ্গে তার অবস্থানের দরূনই তাকে হত্যা করা হয়েছে। পাকিস্তানের মন্ত্রীসভায় তিনিই একমাত্র খ্রিষ্ঠান মন্ত্রী ছিলেন।

সঠিক অনুচ্ছেদ শিরোনাম কোনটি?
titleA. তাসির এবং ভাট্টির হত্যা
titleB. বিচার ও কারাদণ্ড
titleC. আপীল (২০১৪-২০১৭)
titleD. প্রেক্ষাপট এবং গ্রেফতার
উত্তর: titleA
১৯৭০ সালে ঢাকা বিশ্ববিদ্যালয় এম.এ. প্রথম পর্বে পড়ার সময়ে তিনি সাব ইন্সপেক্টর হিসেবে পুলিশে যোগদান করেন। পরবর্তীতে তিনি বাংলাদেশ সিভিল সার্ভিসে (পুলিশ) যোগদান করেন।

নুরুল আমিন তালুকদার ১৯৭১ সালে বাংলাদেশের স্বাধীনতা যুদ্ধে ১১ নং সেক্টরে যুদ্ধ করেছিলেন, তিনি কোম্পানি কমান্ড হিসেবে দায়িত্ব পালন করেছিলেন।

১৯৯২ সালে তিনি সরকারি চাকরি ছেড়ে দেন। তিনি ১৯ জুন ১৯৯৫ সালে বাংলাদেশ জাতীয়তাবাদী দল বিএনপিতে যোগ দেন এবং জাতীয় কমিটির কার্যনির্বাহী কমিটির সদস্য নির্বাচিত হয়েছিলেন। তালুকদার ১৯৯৬ সালে ৬ষ্ঠ জাতীয় সংসদ নির্বাচনে অংশগ্রহণ করে ১,০৩,১২৩ ভোট পেয়ে বিজয়ী হন। ৭ম জাতীয় সংসদের পুনরায় নির্বাচিত হন। ২০০১ সালের সাধারণ নির্বাচনে তিনি আবারও অংশগ্রহণ করেন এবং ৭০,৯৪৩ ভোট পেয়ে জয়ী হন।

তালুকদার একজন সফল ব্যবসায়ী ছিলেন, তিনি রেইনবো গ্রুপের চেয়ারম্যান ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. প্রাথমিক জীবন
titleD. কর্মজীবন
উত্তর: titleD